בסוף סמסטר ב' הפרויקט חייב להימצא במצב שבו הוא יכול להימסר ללקוח ומוגש דו״ח סופי המתאר את העבודה שהתבצעה.

זמנים: בתחילת תקופת הבחינות יערכו ימי הבחינה לשלב זה. שבוע לפני הבחינה, הגשה של דו"ח חתום ע"י המנחה והאחראי (וגם דו"ח התרשמות שיועבר ישירות למנחה), קישורים למאגר, ליומן וסרטון

**יש לרשום ת"ז שם + שם משפחה בעמוד הראשון של הפרוייקט**

הדו״ח

הדו"ח צריך לכלול את הסעפים המפורטים להלן (פורמט לדפי הכריכה מצורף בחומרי העזר במערכת) ולפי כללי כתיבה מדעית.  
מומלץ להיעזר בכתיבת הדו״ח במדריכים מכאן [1] בפרט   
התייעצו עם המנחה בכל הקשור להתאמת הדו״ח לפרויקט שלכם ולהשלמתו המוצלחת.

**מבנה הדו״ח**:

* כריכה ושער בעברית
* תקציר בעברית
* הצהרה
* תודות
* תוכן עניינים
* מילון מונחים
* תיאור מסגרת הפרויקט
* תיאור הבעיה, כולל מבחינת הנדסת תוכנה
* תיאור הפתרון, כולל תיכון
* תיאור המערכת שמומשה
* בדיקות - תכנון וביצוע
* השוואה לספרות
* מסקנות מהמימוש והפרויקט
* ספרות
* קישורים למערכות ניהול הפרויקט ובקרת תצורה
* נספחים (תרשימים וטבלאות מפורטים, דוחו״ת בדיקה, דו״ח מדעי וכדו׳)
* תקציר באנגלית
* שער וכריכה באנגלית - כנ״ל

**פרוט:**

* כריכה ושער - עם לוגו המכללה הכוללים את שם העבודה, שם הסטודנט+ שם משפחה, ות"ז המנחה האחראי, רכז הפרויקטים וחתימות (אפשר לחכות עם חתימה ידנית לעותק המודפס בשלב ההעברה ולציין שהעבודה אושרה ע״י המנחה) - לפי התבנית שנמסרה
* הצהרה - בעמוד נפרד, במרכז העמוד וכוללת את הטקסט הבא:  
  העבודה נעשתה בהנחיית דר׳ ... במחלקה להנדסת תוכנה, עזריאלי - המכללה האקדמית להנדסה ירושלים ובחברת...  
  החיבור מציג את עבודתי האישית ומהווה חלק מהדרישות לקבלת תואר ראשון בהנדסה.
* תודות - מקובל אך לשיקול דעתו של הסטודנט
* תוכן העניינים - רשימת מספרי העמודים של החלקים השונים. מומלץ גם לכלול רשימת טבלאות ואיורים.
* מילון מונחים - רשימת מונחים, סימונים, קיצורים וראשי תיבות המופיעים בהמשך המסמך. ממוינת לפי א״ב - עברית ואח״כ אנגלית
* ספרות - רשימת ספרים וכתבי עת המוזכרים בחיבור כמו כן רשימת אתרי אינטרנט (יש לבדוק עדכניות) - ראו במקורות לגבי פורמט רישום מומלץ.

בעבודה שהתבצעה בזוג, בהצהרה ובהקדמה יש לציין זאת ולכתוב משפט הצדקה, כמו כן יש לפרט במהלך הדוח את אופן חלוקת העבודה בין השותפים.

**סרטון:**הסרטון באורך של עד 4 דקות בלבד (מומלץ פחות) נועד להדגמה מקדימים ויכלול בקצרה: מבוא, סקירה על מצב הפרויקט והדגמה.

 יש להעלות קובץ אחד בלבד בפורמט pdf שם הקובץ ״דוח סופי - <שם הסטודנט/ים>״

הציון על הדו"ח (20% מהציון הכללי)

סולם הציונים לדו״ח ולבחינה לפי המפורסם בהנחיות.

מקורות:

[1] פרוייקט גמר במחלקה להנדסת חשמל ואלקטרוניקה, אוניברסיטת אריאל בשומרון, <http://www.ariel.ac.il/ee/bachelors-degree/projects>  
[2] הדרכה על הקלטת סרטונים [http://the-openclass.org/core/item/30](http://the-openclass.org/core/item/30/)